Nézd, idegen helynevek döntő többségét a magyar a németből vette át, ez nem újdonság, a dán Koppenhágától (København) a portugál Lisszabonon (Lisboa) keresztül a svájci francia Genfig (Genève) és az ukrán Odesszáig (de vannak más, hagyományon alapuló írásmódok is: a százötven éve francia földön lévő Nice például magyarul Nizza, mert valaha olasz territórium volt, stb., stb.). Az, hogy a döntő többségük német átvétel, az a 19. századi magyar tudomány és kultúra erős német meghatározottságára vezethető vissza, de ez miért baj?